(1) Parteċipazzjoni wiesgħa Kull diskussjoni dwar bidliet profondi fil-Kostituzzjoni għandha titmexxa bl-akbar ftuħ u trasparenza u tiġi diskussa kemm fil-Parlament, (li għandu jsir istituzzjoni professjonali b'Parlamentari full-time), kif ukoll f'forum rappreżentattiv li jkun jinkludi rappreżentanti tal-organizzazzjonijiet tas-soċjetà ċivili, il-partiti politiċi kollha u l-Kunsilli Lokali. Il-proċeduri u d-diskussjonijiet għandhom ikunu aċċessibbli online u s-suġġerimenti taċ-ċittadini għandhom jiġu diskussi wkoll. Il-bidliet għandhom jiġu approvati b'referendum. (silta mill-Kapitlu Numru 6 tal-Programm Elettorali ta' Alternattiva Demokratika)
Mill-Manifest Elettorali ta' AD dwar bidliet fil-Kostituzzjoni : (1) Parteċipazzjoni wiesgħa